காமராஜர் எங்கள் வீட்டுக்கு வந்தபோது அவரிடம் திருமணம் செய்து கொள்ளுமாறு அம்மா கேட்டுக் கொண்டார். அதற்கு அவர் எந்த பதிலும் சொல்லாமல் மவுனமாக சென்று விட்டார். காமராஜரை காங்கிரஸ் கட்சியின் அகில இந்திய தலைவராக தேர்ந்தெடுத்தார்கள். புவனேஸ்வரில் அவர் பதவி ஏற்பு விழா நடந்தது. எங்களை அவர் அந்த விழாவுக்கு அழைத்தார். நாங்கள் குடும்பத்துடன் ரெயிலில் சென்று பதவி ஏற்பு விழாவில் கலந்து கொண்டோம். அவர் அகில இந்திய காங்கிரஸ் தலைவராக பதவி ஏற்ற விழா மிகவும் சிறப்பாக இருந்தது. அந்த விழாவை நாங்கள் அவரது திருமண விழாவாக நினைத்து கொண்டோம்.